kardosdrur/scandi-wiki huggingface dataset:
Maria Ozawa

Maria Ozawa (小澤マリア) også kendt som Miyabi (født 8. januar 1986) er en japansk pornostjerne som havde sin debut i pornoindustrien i den sidste halvdel af 2005. Ozawa er unik med sin halvt japanske, halvt canadiske etnicitet, hvilket har givet hende et eksotisk udseende som mange mener er grunden til hendes succes.

Hun startede sin karriere som model for siden shirouto-teien.com, hvilket resulterede i flere fotoserier og to hardcore gonzo videoer.  Hun skrev dernæst kontrakt med firmaet S1, hvor hun for første gang medvirkede i videoen New Face i oktober 2005.  S1 har efterfølgende udgivet en ny Ozawa video hver måned.  Hun har også medvirket i flere videosamlinger , heriblandt firmaets bidrag i AV Open  2006, en konkurrence mellem japanske pornografiselskaber hvis mål er at se hvilket selskab der kan producere den bedst sælgende video.  Videosamlingen hvor Maria Ozawa, blandt andre, medvirkede vandt førstepladsen.  Hun har lavet flere fotobøger og glamourvideoer hvori hun er nøgen, men ikke har sex.

Filmografi 
 ナンバーワンスタイル (Number One Style)
 美しきパコパコ (Beautiful Coming)
 誘惑エロティックFUCK (Temptation Erotic Fuck)
 ６つのコスチュームでパコパコ！(6 Costume Sex)
 小澤マリア　ギリギリモザイク (Maria Osawa "Barely There" Mosaic)
 SEX　ON　THE　BEACH～南の島でパコパコ！ (Sex on the Beach – Southern Island Sex)
 淫らな肉体 (Lewd Flesh)
 学校でセックスしよっ♥ (Let's Do It At School)
 Wギリギリモザイク (Barely There Mosaic)
 小澤マリア/ネイキッドビーナス 小澤マリア (Naked Venus)
 ギリギリモザイク　ギリギリモザイク６本番　小澤マリア (Giri Giri Mosaic 6 Real Sex Acts)

Trivia 
 Ozawa spiller både guitar og landhockey.
 Hun er dimitteret fra Christian Academy in Japan (CAJ) .

Eksterne henvisninger 

 Officiel blog  

Pornomodeller
Personer fra Japan
Væv

Væv har flere betydning:

 Væv (biologi) – muskler, hud etc. på levende væsener.
 Bindevæv – er et stærkt og elastisk materiale, som ligger mellem kroppens væv og organer, hvor det stiver kroppen af, giver den form, og holder sammen på andre væv og organer.
 Fedtvæv (adipøs væv) – er det løse bindevæv som består af fedtceller (adipocyter), og hvis vigtigste funktion er oplagring af energireserver samt polstring og varmeisolering af kroppen.
 Væv (redskab) – et arbejdsredskab hvorpå man kan fremstille forskellige vævede værker.
 Spindelvæv – produceres af edderkopper.

Se også
 Vævning – fremstilling af tekstiler
Kalbygård

Kalbygård er en gammel hovedgård som nævnes allerede i 1457. Gården ligger umiddelbart vest for Flensted By og ligger i Låsby Sogn i Skanderborg Kommune. Kalbygård Gods er på 267 hektar

Ejere af Kalbygård 
 (1457-1487) Mads Nielsen
 (1487-1601) Forskellige Ejere
 (1601-1767) Kronen
 (1767-1770) M. Beringskjold
 (1770-1771) Hans Henrik de Lichtenberg
 (1771-1800) Jacob Jensen Rosborg
 (1800-1805) Mads Anthony Rosborg
 (1805-1814) Fæstebønderne i Laasby
 (1814-1824) Rosenørn
 (1824-1834) E. J. Hepke
 (1834-1844) Thor N. H. Lange
 (1844-1872) A. E. F. C. Lange
 (1872-1896) A. M. Jensen
 (1896) Livforsikringsselskabet Hafnia
 (1896-1906) Rud. Heilmann
 (1906-1933) Ingolf H. Dohlmann
 (1933-1966) Lars Larsen
 (1966-1988) Vagn Sørensen
 (1988-1996) Vagn Sørensen / Finn Sørensen 
 (1996-) Finn Sørensen

Herregårde i Silkeborg Kommune
Herregårde i Skanderborg Amt
Herregårde i Skanderborg Kommune
Næringsstof (fødemiddel)

Et næringsstof er et hvilket som helst stof, som ved indtagelse bidrager til en organismes metabolisme, funktion eller vækst.

Der findes seks forskellige slags næringsstoffer, klassificeret som de, der giver energi til organismen og de, som på anden måde bidrager til, at de metaboliske processer i organismen kan forløbe. Nogle næringsstoffer kan ikke syntetiseres i organismen, og må derfor tilføres via føde, som indeholder de givne essentielle næringsstoffer.

De seks næringsstoffer grupperet i to grupper:
 Stoffer som giver energi
 Kulhydrater er stoffer af sukkerenheder. Kulhydrater klassificeres efter antallet af sukkerenheder: monosakkarider (som f.eks. glucose og fruktose), disakkarider (som f.eks. sukrose og laktose), oligosakkarider og polysakkarider (som f.eks. stivelse, glykogen, og cellulose).
 Proteiner er organiske forbindelser, som består af aminosyrer som er forbundet via peptidbindinger. Nogle aminosyrer kan ikke dannes i kroppen (de essentielle aminosyrer). Disse må indtages igennem kosten. Proteiner nedbrydes ved fordøjelsen til frie aminosyrer.
 Fedt er en kemisk forbindelse af et glycerin molekyle og tre fedtsyrekæder. Fedtsyrer er uforgrenede kulstofkæder, som indeholder enkeltbindinger (mættede fedtsyrer) eller både enkelt-og dobbeltbindinger (umættede fedtsyrer). Fedt er nødvendigt for cellernes funktion som isolerende materiale og til vedligeholdelse af hud og hår. Kroppen kan ikke selv lave alle former for fedtsyrer, og nogle (de essentielle fedtsyrer) må indtages gennem kosten.
 Stoffer som understøtter metabolismen
 Mineraler er typisk sporstoffer, salte eller ioner som kobber og jern. Disse mineraler er essentielle for menneskets stofskifte.
 Vitaminer er organiske forbindelser, som er essentielle for kroppen. De fungerer ofte som coenzymer for kroppens forskellige proteiner.
 Vand er et essentielt næringsstof og direkte involveret i stort set alle kemiske reaktioner i kroppen.

Supplerende om stoffer som giver energi 
Fedt har en fysiologisk brændværdi på 37 kJ/g (9 kcal/g), mens værdien er ca. det halve for proteiner og kulhydrater: 17kJ/g (4 kcal/g) og for ætanol (i daglig tale alkohol) 29kJ/g (7 kcal/g). Den fysiologiske brændværdi er lavere en stoffernes totale kemiske energi, da der er kompenseret for ufuldstændig fordøjelse i den menneskelige organisme.

Eksterne links 
 Top 10 liste over madvare med højest indhold af diverse næringsstoffer

Ernæring
Prinsesse Ragnhild (færge)

Prinsesse Ragnhild var en passagerfærge på 35.855 BRT, der var ejet af det norske rederi Color Line.

Færgen er bygget i 1981 og var bygget for Jahre Line. Den er opkaldt efter Norges Prinsesse Ragnhild.

Efter sin Color Line karriere blev den solgt til et amerikansk rederi og blev omdøbt til Bahamas Celebration.

Sidst i 2014 grundstødte færgen og der blev meddelt at færgen, ikke kun redes, og er nu blevet ophugget på Alang - stranden i Indien.

Ruter 
Oslo - Kiel 1981- 2004, erstattet af Color Fantasy.
Bergen - Stavanger - Hirtshals 2005 - 2007, ruten blev derefter lukket.
Oslo - Hirtshals 2008, ruten blev derefter lukket.

Eksterne henvisninger 

 Color Line om Prinsesse Ragnhild 

Færger fra Norge
Skibe bygget i Tyskland
Vandtransport

Vandtransport er transport af varer og personer der foregår med skibe eller pramme via vandveje – hav, floder, kanaler osv.

Transport over vand har i det meste af menneskehedens historie været langt den billigste form for transport, trods de farer rejser til søs medfører (forlis, sørøvere osv.) har de langt opvejet de tilsvarende farer til lands. Anlæggelse og vedligeholdelse af kanaler mellem områder med stor samhandel har været meget billigere end anlæggese og vedligeholdelse af veje, samtidig har vind og vandets strøm været en billig energikilde ved transport i forhold til vejtransport.

Der findes adskillige skibstyper beregnet til transport af gods eller passagerer.
Glasfiber

Glasfiber er et byggemateriale, der har meget plastiske egenskaber og stor trækstyrke, og som kan samles til et kompositmateriale ved sammenklistring med særlige limtyper. Dette produkt er slidstærkt, vandtæt, slagfast og meget let i forhold til andre materialer med tilsvarende egenskaber.

Fibrene i glasfiber er meget tynde strenge af glas, der væves sammen til et klæde (glasfibervæv), der kan bruges som tapet på mange typer overflader – der ikke behøver være plane, da vævet kan modelleres temmelig meget uden at revne.

Vævet kan anvendes alene ved at fjerne formen efter modellering.

Glasfibervæv anvendes til: tapet (især i vådrum), til bilkarosserier, mindre skibe og til forskellige typer beholdere og gulvbelægning. Enkelte glasfibre bruges til dataoverførsel, hvor de i stigende grad overtager funktionen fra de traditionelle kobberkabler. Her overføres data i form af lysglimt i stedet for som elektriske impulser (se lysleder).

Glasfiber er typisk brugt til bådbyggeri, i alverdens henseender.
Typisk limes glasfibervæv (måtter af glasfiber) fast til skumplader, med lim så som polyesterlim eller WestSystem-lim. Det smarte ved glasfiber er, at det er særligt slidstærkt og det kan bøjes efter skumpladerne.

Referencer 

Byggematerialer
Kunstfibre
Bygningsisoleringsmaterialer
Symmetri

Symmetri kommer af græsk syn (= "sammen") og en afledning af metron (= "mål") og betyder altså "sam-mål". Begrebet er kendt inden for mange fagområder, men nok hovedsageligt inden for geometri. Her er den mest stringente forklaring af begrebet symmetri, at man ved at trække en linje midt igennem et symmetrisk objekt får to halvdele, der er hinandens spejlbilleder. Delingslinjen kaldes symmetriaksen, og derfor kaldes dette for aksesymmetri.

Eksempelvis kan et hus være symmetrisk, hvis døren er placeret midt på husets væg, sådan at der er lige mange ens vinduer med samme mellemrum på begge sider – dvs. at symmetriaksen er lodret og går midt gennem døren. Denne form for symmetri ses på størstedelen af de bygninger, der er opført i barokstil. Den oprindelige betydning af symmetri, som bl.a. kendes fra den romerske arkitekt Vitruv, er dog mindre konkret. Her betyder ordet, at der er harmoni mellem f.eks. en bygnings proportioner. 

En anden type af symmetri er "strålesymmetri", hvor en række linjer udgår fra det samme punkt i hver sin retning, uden at der er en midterakse. Det er et fænomen, som kan ses på talrige, blomstrende plantearter. Se f.eks. engforglemmigej, almindelig hør eller bakkenellike.

Det modsatte af symmetri er asymmetri.

Se også 
 Symmetri-brud

Geometriske former
TV 2 Nyhederne

TV 2 Nyhederne (af TV 2 ofte skrevet TV 2/NYHEDERNE) er navnet på såvel TV 2's nyhedsredaktion som nyhedsudsendelserne på TV 2. TV 2 Nyhederne producerer dagligt tv-nyhedsudsendelser af forskellig varighed og karakter. Desuden producerer TV 2 Nyhederne en lang række nyheder til mobil, internet og tekst-tv foruden en stribe aktualitets-udsendelser, dokumentarer og breaking news.

TV 2 Nyhederne tilbyder nyhedsdækning på alt fra lokalsager til verdensbegivenheder alle ugens dage, både inden og uden for Danmarks grænser.

Ved TV 2's lancering i 1988 valgte den daværende direktør at sende nyheder klokken 19.30 samtidig med TV Avisen på DR. Dette blev dog ikke populært blandt seerne, og TV 2 flyttede sine nyheder til klokken 19.00 efterfulgt af de nye regionalprogrammer allerede kl. 19.28, 2 minutter før TV Avisen, for at komme TV Avisen i forkøbet. I løbet af tre år blev TV 2 Nyhederne Danmarks mest sete nyhedsudsendelse, hvilket holdt til 2008, hvor TV Avisen kl. 21.00 overhalede TV 2 Nyhedernes 19-udsendelse som Danmarks mest sete nyhedsudsendelse. I 2009 har 19-udsendelsen på TV 2 atter været den mest sete flere uger i træk.

Nyhedernes aktuelle sendetider er kl. 17:00 med 12 minutter, kl. 18.00 med 20 minutter, kl. 19.00 med 25 minutter og kl. 21:30 med 15 minutter, i alt 72 minutter om dagen. TV 2 News sender nyheder om morgenen og formiddagen på TV 2.

Blandt redaktionens uheldige sager var to indslag i juli 2005 om en påstået organiseret indvandrerbande kaldt Triple A, der blev bragt som topnyhed, men som efterfølgende viste sig at være pure opspind. TV 2 Nyhederne måtte efterfølgende trække indslaget tilbage og udbetale 75.000 kr. i erstatning til en person, der optrådte i indslagene. Radio- og tv-nævnet udtalte, at indslagene overtrådte de krav om saglighed og upartiskhed i informationsformidlingen, som TV 2 var underlagt, og souschef Lotte Mejlhede fratrådte sin stilling efter episoden.

TV 2 Nyhedernes værter 
Mikael Kamber
Cecilie Beck
Miriam Zesler 
Poul Erik Skammelsen
Ditte Haue
Troels Mylenberg

Chefredaktør TV2 Nyhederne

Thomas Funding

Eksterne henvisninger 
 Hjemmeside, nyhederne.tv2.dk
TV Avisen overhaler TV 2 Nyhederne

Noter 

Etableret i 1988
Tv-programmer fra TV 2 Danmark
Nyheds- og aktualitetsprogrammer fra Danmark
Boerkrigen (flertydig)

Boerkrigen omfatter to krige mellem England og de to selvstændige republikker, Fristatprovinsen og den Sydafrikanske Republik (Transvaalrepublikken).

 Første boerkrig fandt sted fra 1880 til 1881.
 Anden Boerkrig fandt sted fra 1899 til 1902.

Den krig, som i mange fremstillinger kort og simpelt betegnes som boerkrigen, henviser normalt til den anden boerkrig.
Vandtransport (flertydig)

Vandtransport kan betyde flere ting:

 Vandtransport – transport af mennesker og handelsvarer i fartøjer f.eks. på havet eller i søer og floder
 Vandtransport (biologi) – vandtransport ind og ud af celler og imellem forskellige slags væv
Vandtransport (biologi)

I alle væv foregår transport af vand ud og ind af cellerne, imellem væv og igennem kanaler. 

Vandtransport over en cellemembran foregår igennem små vandkanaler i membranen, da selve membranmaterialet (lipiddobbeltlaget) er uigennemtrængeligt for vand. Vandkanalerne er proteinmolekyler som kaldes aquaporiner. De findes i alle slags organismer.

Eksterne links og henvisninger 

Transport (biologi)
Fysiologi
Kantarel-ordenen

Kantarel-ordenen (Cantharellales) er en orden inden for svamperiget.

 Aphelariaceae
 Botryobasidiaceae
 Kantarel-familien (Cantharellaceae)
 Troldkølle-familien (Clavulinaceae)
 Hydnaceae

Slægt med usikker placering
 Stilbotulasnella

Svampeordener
Kantarel-familien

Kantarel-familien (Cantharellaceae) er en familie inden for svamperiget. Mange af svampene i familien ligner lamel-svampe, men undersiden af disse svampe er besat med mere eller mindre smalle kamme som ikke er lameller. Svampene i familien danner mykorrhiza med en række forskellige træer. Familien er mest kendt for de fine spisevampe i Kantarel-slægten, men også i de andre slægter er der spiselige svampe. De mest kendte arter handles internationalt, og er i visse områder økonomisk vigtige. Svampene dyrkes dog ikke, men indsamles i naturen.

 Craterellus
 Fåreporesvamp (Albatrellus)
 Kantarel (Cantharellus)
 Pigsvamp (Hydnum)
 Pseudocraterellus

Svampefamilier
Farbror

En persons farbror er bror til personens far. På dansk bruges ofte betegnelsen onkel bredt om alle mandlige personer, der er brødre til en persons forældre eller gift med en søster til en af forældrene.

På svensk anvendes betegnelsen "farbror" endvidere mere generelt om en ældre mand i tiltale.

Se også
Familie

Familierelationer

sv:Släktskapsrelationer#Släktskapstermer
Strejke

En strejke er en organiseret arbejdsnedlæggelse.
Strejken er et kampvåben for arbejderne i indsatsen for at opnå bedre løn- og arbejdsvilkår.

Strejkens historie 
Ordet kommer af engelsk (strike) som egentlig betyder stryge sejlene og sætte skibet i stå.

Strejkevåbnet blev taget i brug i de tidligste fagforeninger, hvor arbejderne solidarisk nægtede at arbejde under de budte forhold. Strejken kan undertiden følges af en blokade, hvor de strejkende hindrer andres (ikke-medlemmer af fagforeningen) adgang til den strejkeramte arbejdsplads.

I slutningen af 1800-tallet var den almindeligste strejkeform i Danmark den såkaldte skrue, hvor arbejderne i en branche nedlagde arbejdet på de forskellige arbejdspladser efter tur, således at de ikke-strejkende arbejdere understøttede de strejkende.

Mange regimer har i tidens løb forbudt strejker.

Strejker bliver ofte kaldt for ulovlige, hvilket de ikke er, strejker er derimod ofte overenskomststridige og ikke ulovlige, da de ikke strider mod dansk lovgivning.

International beskyttelse 
Retten til at strejke er en del af beskyttelsen i henhold til Den Europæiske Menneskerettighedskonvention artikel 11. Retten til at strejke er dog ikke absolut, idet Den Europæiske Menneskerettighedsdomstol i sagen Enerji Yapi-Yol mod Tyrkiet af 21. april 2009 udtalte, at retten til at strejke vil kunne udsættes for visse betingelser og restriktioner. 

Retten til at strejke og navnlig omfanget af de restriktioner og begrænsninger der retmæssigt måtte kunne foretages mod strejkeretten er af central betydning for hvorledes arbejdsmarkedet udvikler sig. Ønsker man at begrænse strejkeretten vil man søge mod EU-domstolen i Luxembourg og påberåbe sig Viking line-dommen og Laval-dommen. Ønsker man at udvide strejkeretten vil man søge mod Den Europæiske Menneskerettighedsdomstol i Strasbourg og påberåbe sig Enerji Yapi Yol-dommen og Demir og Baykara mod Tyrkiet-dommen. Dette skisma giver udsigt til et klassisk "showdown" mellem domstolen i Strasbourg og domstolen i Luxembourg.

EU-kommissionens Forordningsforslag af 21. marts 2012 
EU-kommissionen fremsatte d. 21. marts 2012 forslag til Forordning som opfølgning på ovennævnte 2 EU-domme.
Forordningen indeholder i artikel 3 et vagt formuleret krav til medlemslandene om at sikre alternative tvistbilæggelsesordninger. Forslaget ses af beskæftigelsesminister Mette Frederiksen som et angreb på strejkeretten, primært under henvisning til at der i artikel 4 indføres varslingsregler gældende for staterne, men også under henvisning til formuleringen af forslaget.   Da 1/3 af EUs nationale parlamenter har forkastet forslaget er forordningsforslaget trukket tilbage. Det vides ikke om det vil blive genfremsat i revideret udgave eller om det bliver helt opgivet.

Referencer

Se også 

 Lockout
 Forhandlingsret

Arbejdsmarkedet
Erhvervsliv
Morbror

En persons morbror er bror til personens mor. På dansk bruges ofte - upræcist, men jf. Dansk Sprognævn, korrekt - betegnelsen onkel bredt om alle mandlige personer, der er brødre til en persons forældre eller gift med en søster (eller bror) til en af forældrene.

Se også
Familie

Familierelationer

sv:Släktskapsrelationer#Släktskapstermer
Grauballegård

Grauballegård er en hovedgård som er dannet i 1660 ved sammenlægning af 4 gårde i Grauballe By. Gården ligger i den nordlige ende af Grauballe By ved landvejen Silkeborg-Ans i Svostrup Sogn i Silkeborg Kommune. Hovedbygningen er opført i 1866. Grauballegård Gods drives sammen med Ørvadgaard i Sejling og Bakkegaarden, Gammel Mosegaard og Bechsminde i Lemming med et areal på 480 hektar, og drives med svineproduktion, planteavl og energiproduktion.

Ejere af Grauballegård 
 (1660-1690) Henrik Andersen Wendelboe
 (1690-1695) Enke Fru Wendelboe gift (2) Augsborg
 (1695-1706) Jens Jensen Augsborg
 (1706-1735) Niels Henriksen Wendelboe
 (1735-1774) Christian Thomsen Fischer
 (1774-1775) Christian Mouritzen Fischer / Johan Arenbold Mouritzen Fischer
 (1775-1804) Johan Arenbold Mouritzen Fischer
 (1804-1808) N. Secher
 (1808-1809) Enke Fru Secher
 (1809-1810) Johan Conrad Schuchardt
 (1810-1813) Albert Stabell
 (1813-1824) Christian Carl Alberti
 (1824-1835) Gotfred Hagerup
 (1835) Anna Elise Lindberg gift Alberti
 (1835-1836) A. H. Hillebrandt / V. B. Munck
 (1836-1855) A. H. Hillebrandt
 (1855-1856) Frederik M. lensgreve von Knuth-Knuthenborg
 (1856-1857) Frederik M. lensgreve von Knuth-Knuthenborgs dødsbo
 (1857-1895) A. H. Hillebrandt
 (1895-1897) A. H. Hillebrandts dødsbo
 (1897-1909) Fritz Neukirch
 (1909-1910) Konsortium
 (1910-1912) Fritz Neukirch
 (1912-1955) Johannes Laursen
 (1955-1985) Arne Busk Laursen
 (1985-1992) Jens Busk Laursen
 (1992-2001) H. C. Ebbesen / Jacob Ebbesen
 (2001-2006) Jacob Ebbesen / Gurli Ebbesen / Jens Ebbesen / Maria Bast
 (2006-2009) Jacob Ebbesen
 (2009-2013) Christine Ebbesen
 (2013-2015) Grauballegaard Ejendomme
 (2016-) Mads Niær Kristensen

Eksterne henvisninger 
 https://www.facebook.com/grauballegaard

Herregårde i Silkeborg Kommune
Herregårde i Viborg Amt
Asie

En asie er et stykke syltet asieagurk. 

Asier syltes ved, at asieagurken skrælles og flækkes på langs. Kernerne fjernes, og hulrummet fyldes med salt. Når saltet har trukket væden ud af agurken, skæres den i stykker, lægges på glas og overhældes med en stærk, opkogt lage af eddike og sukker tilsat krydderier.

Asier anvendes som tilbehør til mange varme retter og som pynt på smørrebrød.

Se også 
 Agurk (Cucumis)

Nytteplanter fra Asien
Frugtretter
Grøntsagsretter
Frugter
Agurk
Teddybjørn

En teddybjørn, også kendt som en bamse, er et stykke legetøj – nærmere bestemt et tøjdyr – der er opkaldt efter den amerikanske præsident Theodore Roosevelt, hvis kælenavn var Teddy.

Historie 
Bamsen blev "opfundet" omtrent samtidigt i Tyskland og USA, og der er delte meninger om, hvem der var først, enten det tyske firma Steiff eller det amerikanske Ideal and Novelty Co. Begge firmaer lancerede deres første bamse i 1903.

Der er derimod ingen tvivl om navnets opståen. Efter en jagt i november 1902, hvor Theodore Roosevelt deltog, afviste han at skyde en bjørn, som blev holdt i et reb, idet han fandt det usportsligt. Dette gav anledning til flere tegninger af Roosevelt og bjørnen, hvor en af dem er vist her på siden.

Den 15. februar 1903 udstillede ægteparret Michton deres to første tøjbjørne i deres butik i Brooklyn, det der blev til Ideal and Novelty Co, og på forårsmessen i Leipzig præsenterede Steiff deres første bamser.

Det amerikanske selskab havde netop fået en skriftlig tilladelse af Roosevelt til at kalde tøjdyret teddybjørn, og herfra bredte navnet sig.

Teddybjørnen i dag 
I dag er der mange millioner børn, som kender til og holder af teddybjørnen. Dette tøjdyr er nu en ganske almindelige del af vores hverdag – samt en del af både Tysklands og USA's historie.

Referencer

Henvisninger 

Legetøj
Danskeren (Den Danske Forening)

Danskeren er et blad udgivet af den Den Danske Forening fire gange årligt siden 1987. Fra og med 2015 er bladets titel ændret til: Indsigt-Udsyn.

Redaktøren var i mange år forhenværende landsarkivar, dr.phil. Sune Dalgård.

Grundholdninger 
Bladet råder over sit eget informationsnetværk både i Danmark og udlandet, og dets redaktionelle linje bygger på fire grundholdninger:

 Overbefolkningsproblemet og de mange etniske og religiøse konflikter i verden kan ikke løses ved at lade alverdens folk slå sig ned i Danmark.

 Det "multietniske" samfund, som Folketinget er i færd med at skabe, vil gøre Danmark til en heksekedel.

 Den kostbare asylpolitik er uansvarlig i en verden, hvor tusinder hver dag dør af sult – og i et land hvor de dårligt stillede lades i stikken.

 Danmarks fremtid skal hverken bestemmes af politiske ekstremister eller af den "humanitære" industri.

Redaktører 
 1987-2006 Sune Dalgård
 2006- nu Harry Vinter

Eksterne henvisninger 
 Danskeren - Indsigt-Udsyn  PDF-udgaver af alle årgange.

Referencer 

Tidsskrifter fra Danmark
Højreekstremisme
Etableret i 1987
Carla og Vilhelm Hansen

Carla Hansen (født Jensen 19. september 1906 i København, død 6. december 2001 smst) var en dansk forfatter. Hun skabte sammen med sin mand Vilhelm Hansen (født 6. maj 1900 i København, død 3. december 1992 smst), der var en dansk tegner og illustrator,  tegneserien om Rasmus Klump.

Tegneserien startede som avisstribe i Danmark, men blev hurtigt udbredt til andre lande. I 1952 tegnede og skrev parret deres første bog med titlen Rasmus Klump bygger skib. Bogen er blevet trykt på ny flere gange, senest i 2003.

Der er i Danmark udkommet over fyrre bøger med Rasmus Klump og hans venner skrevet og tegnet af Carla og Vilhelm Hansen.

Carla og Vilhelm Hansen boede det meste af deres voksne liv på Jagtvej i København, men ligger begravet i Århus.

Noter 

Børnebogsforfattere fra Danmark
Illustratorer fra Danmark
Tegnere fra Danmark
Par
Dansksprogede forfattere fra Danmark

de:Carla Hansen
de:Vihelm Hansen